Hollywood-legenda Tony Curtis on kuollut | Leffajutut | Iltalehti.fi
Torstai 30.9.2010 klo 13.18 Näyttelijä Tony Curtis oli kuollessaan 85-vuotias.
Tony Curtis (vas.) näytteli klassikkoelokuvassa Piukat paikat. (ZUMAWIRE.COM)
Yhdysvaltalainen näyttelijä Tony Curtis on kuollut kotonaan Nevadan Hendersonissa.Curtis muistetaan parhaiten klassikkoelokuvasta Piukat paikat (1959), jossa hän näytteli Marilyn Monroen ja Jack Lemmonin rinnalla.Curtis teki merkittävät roolit myös Stanley Kubrickin ohjaamassa elokuvassa Spartacus ja Stanley Kramerin filmissä Kahle. Jälkimmäisestä hän saavutti Oscar-ehdokkuuden. Kaikkiaan Curtis näytteli yli 140 elokuvassa.Televisiossa Curtis saavutti suosiota muun muassa yhteistyöllään Roger Mooren kanssa sarjassa Veijareita ja pyhimyksiä.80-luvulla maalauksesta tuli hänen toinen ammattinsa.Paitsi Hollywoodin kassamagneettina Tony Curtis tunnettiin myös melkoisena playboyna. Hän avioitui kuudesti. Curtisin ensimmäinen vaimo oli näyttelijä Janet Leigh. Pariskunta sai kaksi lasta, näyttelijöinä tunnetut Jamie Lee Curtisin ja Kelly Curtisin.Tony Curtis oli alkuperäiseltä nimeltään Bernard Schwartz. Curtis ja näyttelijätytär Jamie Lee. (ZUMAWIRE.COM)
Curtis näyttäytyi huhtikuussa filmifestivaaleilla Los Angelesissa. (ZUMAWIRE.COM)IL-STT